**2.pielikums**

**TEHNISKĀ SPECIFIKĀCIJA**

**„Mērniecības pakalpojumi Siguldas novada pašvaldības vajadzībām”**

(identifikācijas Nr. SND 2016/57)

Iepirkums paredz:

1. Pēc pašvaldības nepieciešamības Pretendentam jāspēj nodrošināt vienlaicīgi 3 (trīs) objektu mērīšanas pakalpojumi.
2. Pēc Pasūtītāja rakstiska Darba uzdevuma veikt mērniecības pakalpojumu sniegšanu, nodrošinot:
	1. zemes vienības kadastrālo uzmērīšanu;
	2. zemes ierīcības projektu izstrādi;
	3. zemes robežu plānu kamerālo pārzīmēšanu;
	4. situācijas un apgrūtinājumu plānu aktualizēšanu;
	5. zemes vienības daļas robežu plānu izgatavošanu;
	6. robežu atjaunošanu
	7. zemes vienību robežu neatbilstību risināšanu.
3. Mērniecības darbi jāveic saskaņā ar Latvijas Republikas normatīvajiem aktiem.
4. Darbu uzsākšana jānodrošina ne vēlāk kā 5 (piecu) darba dienu laikā pēc Darba uzdevuma saņemšanas un Darbu izpildes saskaņošanas. Pasūtītāja izsniegtajos darba uzdevumos tiks norādīts konkrētais objekts un veicamais mērniecības darbs, darba izpildes termiņš, kā arī izmaksas saskaņā ar Finanšu piedāvājuma formā norādīto pakalpojuma cenu. Darbu izpildes termiņi:
	1. ne ilgāk kā 15 (piecpadsmit) nedēļās zemes ierīcības projekta izstrādei;
	2. ne ilgāk kā 15 (piecpadsmit) nedēļas zemes vienības kadastrālajai uzmērīšanai, situācijas un apgrūtinājumu plānu aktualizācijai;
	3. ne ilgāk kā 7 (septiņas) nedēļas zemes robežu plānu kamerālajai pārzīmēšanai,
	4. ne ilgāk kā 8 (astoņas) nedēļas situācijas un apgrūtinājumu plānu aktualizācijai;
	5. ne ilgāk kā 8 (astoņas) nedēļas zemes vienības daļas robežu plānu izgatavošanai;
	6. ne ilgāk kā 8 (astoņas) nedēļas robežu atjaunošanai.
5. Kopā ar Darba uzdevumu Pasūtītājs Izpildītājam izsniegs visu Darba uzdevuma izpildei nepieciešamo viņa rīcībā esošo informāciju.

Visus materiālus, kas nepieciešami darbu veikšanai, jāiekļauj piedāvājuma cenā. Finanšu piedāvājuma formā norādītais sortiments ir tikai prognozētais pakalpojumu klāsts. Pasūtītājam nav pienākums pasūtīt visus Finanšu piedāvājuma formā norādītos pakalpojumus, pasūtītājs pakalpojumus pasūta atkarībā no tam radušās vajadzības un finanšu iespējām.

1. Izpildītājam jāziņo Pasūtītājam par apstākļiem, kas traucē vai varētu traucēt darbu savlaicīgu izpildi.
2. Jānodrošina izpildīto darbu noformēšana šādā kārtībā:
	1. Robežu marķējums ir izvietojams uz augošiem kokiem gar robežstigas malu vai vizūras līnijā īpašumā esošās zemes pusē, robežzīmju centru nostiprināšama apvidū, vizūrlīniju nospraušana dabā, kupicu rakšana un vizūrstigu ciršana, robežu ierokošana atbilstoši Ministru Kabineta noteikumu Nr.1019 “Zemes kadastrālās uzmērīšanas noteikumi” prasībām.
	2. Zemes vienības kadastrālās uzmērīšanas dokumenti – robežu, situācijas, apgrūtinājumu plāni, kas apstiprināti Valsts zemes dienesta Nekustamā īpašuma valsts kadastra informācijas sistēmā – katrs 2 (divos) eksemplāros papīra formātā;
	3. Kamerāli pārzīmēti zemes robežu plāni, aktualizēti situācijas un apgrūtinājuma plāni, zemes vienības daļas robežu plāni, kas apstiprināti Valsts zemes dienesta Nekustamā īpašuma valsts kadastra informācijas sistēmā – 2 (divos) eksemplāros papīra formātā;
	4. Zemes ierīcības projekts – 1 (vienā) eksemplārā papīra formātā, digitālā veidā (\*edoc datņu formātā), vektordatņu formā (\*dwg, \*dgn datņu formātā).
3. Citus normatīvajos aktos noteiktos dokumentus un nepieciešamo informāciju, Darbu Izpildītājs nodrošina patstāvīgi.

Izpildīto darbu iesniegšana Pasūtītājam – Siguldas novada Domes Teritorijas attīstības pārvaldes Īpašumu un vides pārvaldības nodaļā, Zinātnes ielā 7, Peltēs, Siguldas pag., Siguldas nov., tās darba laikā, iesniedzot kopā ar abu pušu parakstītu nodošanas pieņemšanas aktu (no pasūtītāja puses paraksta Nekustamā īpašuma speciāliste vai Pārvaldes vadītāja).